《过牛渚江》
清代·洪繻

吴楚争长岸，孙策攻刘繇。晋隋及宋明，战此如鸿沟。

叠巘连江起，一水亘扬州。白月青天夜，飏帆白鹭洲。

岂不生山色，亦壮大江秋。如何古迄今，系缆为战陬。

烽火拥江水，列戍海山头。历阳与丹阳，南北阅边愁。

维昔谢将军，听诗上孤舟。温峤然犀过，照见水府幽。

此事差可意，牛渚长悠悠。我今坐轮舶，幸未惊蛟虬。

溯流至采石，喜见谪仙楼。